Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 519

5. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati jegyek megszerzéséből, vizsgákból — kollokvium, szigorlat, nyelvvizsga —, szakmai gyakorlatok elvégzéséből, szakdolgozat elkészítéséből, valamint záróvizsga letételéből tevődik össze. 5.1. Kötelező szigorlati tárgyak A tánctörténet, a művelődéstörténet, valamint a művészettörténetet, az irodalmat és zenetörténetet átfogó komplex szigorlat. 5.2. A szakdolgozat Valamely tánctudományi vagy kultúrtörténeti téma önálló munkán alapuló, eredményében írásosan is megjelenő feldolgozása, amely a hallgató alapos tárgyi ismereteit bizonyítja. 5.3. A záróvizsga 5.3.1. A záróvizsgára bocsátás feltételei A tantervben előírt követelmények, különösen — a három szigorlat, — alapfokú, állami — vagy azzal egyenértékű — nyelvvizsga egy idegen nyelvből, — a szakdolgozat. 5.3.2. A záróvizsga részei — Zártkörű képesítővizsgák klasszikus balett és pas de deux tárgyakból, amelyeken a hallgató számot ad magas fokú technikai felkészültségéről a klasszikus balett területén. — Nyilvános színpadi vizsgakoncert, amelyen a hallgató technikai tudásán túl bizonyságot tesz előadói képességeiről, művészi tehetségéről. — A szakdolgozat megvédése. 5.3.3. A záróvizsga eredménye A képesítővizsgákra, a nyilvános színpadi vizsgára, valamint a szakdolgozatra és a védésére kapott érdemjegyek számtani közepe. KOREOGRÁFUS SZAK

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes